Asia Kauh

Asia Kauh, taler kasengguh Asia Kawan utawi Asia Kelod Kauh, inggih punika wawengkon tanggu kauh Asia. Sapunika kapidartayang olih makéhan akademisi, badan PBB, saha lembaga liyanan, subwawengkon niki ring sajeroning Anatolia, Samenanjung Arab, Iran, Mesopotamia, Dataran Tegeh Arménia, Levant, Nusa Siprus, Samenanjung Sinai lan Kaukasus Kelod. Wawengkon niki kawelasang saking Afrika olih Tanah Genting Suéz ring Mesir, lan kawelasang saking Éropa olih patoyan Selat Turki lan wawengkon memabahan tukad Kaukasus Ageng. Asia Tengah magenah ring kalér kanginné, sapunika Asia Kelod magenah sikanginné. Rolas segara ngiterin wawengkon niki (saarah jaum jam): Segara Aégéa, Segara Marmara, Segara Cemeng, Segara Kaspia, Celukan Persia, Celukan Oman, Segara Arab, Celukan Aden, Segara Barak, Celukan Aqaba, Celukan Suez, lan Segara Tengah. Asia Kauh ngelah makéhan wawengkon sané ngelah pidarta pateh sekadi Kangin Tengah. Kangin Tengah inggih punika paistilah politik sané sampun magentos akéh mawit ring paindikan politik lan lelintihan, sapunika Asia Barat inggih punika paistilah géograpis sané langkung konsistén. Wawengkon niki nénten ngacakupin makéhan Mesir lan pahan kalér kauh Turki, lan ngacakupin pahan kelod Kaukasus.

 Cutetan 

 Pustaka